
	  Parlamentul României   

 Camera Deputaţilor


	COMISIA PENTRU ADMINISTRAŢIE

PUBLICĂ, AMENAJAREA TERITORIULUI 

ŞI ECHILIBRU ECOLOGIC

Bucureşti, 27.09.2012
           Nr. 26/415 
	COMISIA JURIDICĂ, DE DISCIPLINĂ ŞI IMUNITĂŢI
Bucureşti, 27.09.2012
            Nr.PLx.546/2011 



                  Către,

BIROUL PERMANENT AL

CAMEREI DEPUTAŢILOR


Vă înaintăm, alăturat, Raportul comun asupra proiectului de Lege privind darea în administrarea autorităţilor administraţiei publice locale a unor bunuri aflate în domeniul public al statului, trimis Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi, pentru dezbatere şi avizare în fond, cu adresa nr. PLx.546 din 11 octombrie 2011.

    PREŞEDINTE,



VICEPREŞEDINTE,

             Bogdan CANTARAGIU

      Florin IORDACHE

R A P O R T  C O M U N
asupra proiectului de Lege privind darea în administrarea autorităţilor administraţiei publice locale a unor bunuri aflate în domeniul public al statului

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru administraţie publică, amenajarea teritoriului şi echilibru ecologic împreună cu Comisia juridică, de disciplină şi imunităţi au fost sesizate, spre dezbatere în fond, cu  proiectul de Lege privind darea în administrarea autorităţilor administraţiei publice locale a unor bunuri aflate în domeniul public al statului, trimis cu adresa nr. PLx.546 din 11 octombrie 2011 şi înregistrată cu nr.26/415 din 12 octombrie 2011, respectiv nr.31/942 din 13 octombrie 2011.
Iniţiatori: deputaţii Pal Arpad, Edler Andras, Seres Denes şi senatorul Verestoy Attila – Grupul Parlamentar al UDMR.
La întocmirea raportului comun Comisiile au avut în vedere:

· avizul favorabil al Consiliului Legislativ (nr.420 din 11.04.2011);
· punctul de vedere negativ al Guvernului (nr.9014/DRP/26.10.2011).    

             Proiectul de lege are ca obiect de reglementare darea cu titlu gratuit în administrarea Consiliului Local al Municipiului Gheorghieni, judeţul Harghita a lacurilor de acumulare „Pârâul Valea Oii” şi „Acumulare Piatra Roşie”, aflate în domeniul public al statului şi în administrarea Administraţiei Naţionale „Apele Române” R.A. - Administraţia Bazinală de Apă Siret, în vederea realizării unor lucrări de decolmatare.
În conformitate cu prevederile art.61 şi 63  din Regulamentul Camerei Deputaţilor, republicat, cu modificările şi completările ulterioare,dezbaterea  proiectului de lege a avut loc în şedinţa comună a celor două Comisii sesizate în fond, în data de 25 septembrie 2012.

Din numărul total de 28 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 27 deputaţi iar din numărul total de 23 membri ai Comisiei juridice, de disciplină şi imunităţi au participat 18 deputaţi.
În urma dezbaterilor, membrii comisiilor au hotărât, cu unanimitate de voturi, să propună plenului Camerei Deputaţilor respingerea proiectului de lege, deoarece potrivit dispoziţiilor Legii nr.213/1998 privind proprietatea publică şi regimul juridic al acesteia, cu modificările şi completările ulterioare, darea în administrare a unui bun din domeniul public se realizează, după caz, prin hotărâre a Guvernului, a consiliului judeţean sau a consiliului local, şi nu prin lege. 

Proiectul de lege  face parte din categoria legilor ordinare, conform art.76 alin.(2) din Constituţia României, republicată.

Raportul comun de respingere al comisiilor a fost adoptat cu unanimitate de voturi.

Senatul a adoptat proiectul de lege în şedinţa din 5 octombrie 2011.
Camera  Deputaţilor este  Cameră decizională, potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, cu modificările şi completările ulterioare.
PREŞEDINTE,



             VICEPREŞEDINTE,

 Bogdan CANTARAGIU

                       Florin IORDACHE

          SECRETAR, 


                                SECRETAR,

    Gheorghe CIOCAN                                            Gabriel ANDRONACHE
Consilier parlamentar,                                                                           Consilier parlamentar,
Iulia Toader



                                                  Paul Şerban

